Document ID: /roh_data/filtered/fineweb-2-filterrobots_roh.jsonl.gz/4648

Radund 50 persunas, per pli seniors e senioras, èn sa rimnads datiers dal chastè Marschlins per ingiantar in u dus nuschers. Tgi che ha pudì tiers in dals radund 100 nuschers ha il dretg sin la racolta da quel durant in onn. Il retgav va a la vischnanca da Landquart che investescha quests daners per remplazzar e tgirar ils nuschers.
L'ingiant da nuschers è in eveniment da gronda tradiziun che nagin participant sa exact, cura ch’ins ha entschet cun tut. Per ils blers èsi ina sort hobi. Els giaudan da pudair ingiantar, racoltar e silsuenter elavurar las nuschs. Lavur poi dar ina massa. Tut tenor nuscher munta la racolta a radund 30kg.
RR Total local 11:40